Publication: Magyar Közlöny
Issue: MK-2002-111 (Year: 2002, Number: 111)
Era: 1990-2004
Section: Elõterjesztés a folyóinkkal való gazdálkodás fejlesztésérõl szóló 2014/2000. (II. 2.) Korm. határozatban elõírt
Paragraph Index: 1732

d) A Felek messzemenõen egyetértve támogatják a KOMT megállapodásban rögzített ajánlást, mely szerint a bérfelosztás során ne kerüljön sor ágazatok közötti átcsoportosításra. A KOMT megállapodásban és jelen megállapodásban rögzítettek szerint az önkormányzatok és más minisztérium fenntartásában mûködõ kulturális intézmények és szervezetek dolgozóinak béremelése végrehajtása során a fenntartók és munkáltatók együttmûködnek az érintett szakszervezetekkel abból a célból, hogy az intézkedés megvalósítását elõzetes egyeztetés és megállapodás alapozza meg. A Felek nem értenek egyet és nem támogatnak semmiféle olyan fenntartói vagy munkáltatói intézkedést, amely a munkavállalók jelenlegi kereseti feltételeit ideiglenesen vagy véglegesen — hivatkozással a béremelésre — hátrányosan érinti. Az esetlegesen (a tábla/tábla bérfejlesztési összegen felül) így fennmaradó bértömeg — a helyi szakszervezeti szervvel történt egyeztetés és megálla- 2002/111. szám podás után — kizárólag differenciált (a munkában eltöltött idõt, a munkaköri feladat ellátásának — fizikai, gazdasági, technikai munkákat is ideértve — nélkülözhetetlenségét, a kvalifikációt, a munkavégzés eredményességét és minõségét egyaránt figyelembe vevõ) bérfejlesztésre fordítható. Az új bérek megállapításáról a munkáltató elõzetesen a munkahelyi szakszervezettel — ennek hiányában a felsõbb szakszervezeti szervvel — egyeztetet és megállapodik.

Source: https://magyarkozlony.hu/hivatalos-lapok/7c217b3f9562b40c5fd416e7bdcc81bf775c7e4b/dokumentumok/faae26278e48e9aaf0205888ac4397dc5453689c/letoltes